 Proza - : - Omul de zapada de Constantinescu Gabriel : - Omul de zapada de Constantinescu Gabriel"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Casa... (Scenariu) > Momentul ... (Proza) > Ursul... (Proza) > intoarcerea... (Personale) > Casa... (Scenariu) > Casa... (Scenariu) > Casa... (Scenariu) > Casa... (Personale) > Coroana... (Proza) > Pachetul de... (Proza) > 33 de ani ... (Poezie) > Copacul meu ... (Proza) > tiganca ... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14022417 index.html' > Vizionari: 1170 > Omul de zapada proza [ ] epilog de sezon - - - - - - - - - - - - - - - - - - - - - - - - - de Constantinescu Gabriel [GabiC ] 2013-01-20 | | Acum cateva zile eram fericit pentru ca asa cum v-am povestit atunci, creasem un om de zapada, frumos si cu un cap mai inalt decat mine. Era curat ca zapada din care-l facusem, de un alb imaculat pentru ca abia ninsese si respira sanatate si rezistenta prin toti porii. V-am spus atunci ce materiale am folosit pentru constructia lui dar nu am intrat in detalii asa ca voi intra si in detalii in cele ce urmeaza. Fara prea multa filozofie, simplu, am sa va reamintesc materialele folosite: zapada din belsug din curte si de pe strada, nasturi, mop, cratita, morcov. Daca nu aveti morcov ii puteti pune ca nas o surubelnita sau o furculita cu manerul rosu. Cand am inceput procesul de creatie speram sa fac cel mai mare om de zapada din cati au existat vreodata pe pamant, un fel de Colos nemuritor cum ar fi fost cel din insula Rhodos daca eternitatea construita de om nu s-ar fi dovedit in fata naturii in cele din urma efemera. Era pe lista mea de prioritati alaturi de celelalte lucruri obligatorii pe care le mai am de facut pana la sfarsitul vietii, un fel de lista a lui Bucket din filmul cu acelasi nume, o tragicomedie cu deznodamant trist pe care am vazut-o si apoi revazut-o desi nu mai vreau sa vad filme triste, dar care era pe lista mea si nu am avut de ales. Daca reuseam proiectul, as fi putut sa particip cu el la cartea recordurilor, sa devin celebru si sa ma umplu de parale. Asa ca, increzator in propriile forte m-am apucat de treaba cu nerabdare si cu harnicie. Obisnuit sa organizez rapid productia noilor proiecte i-am executat schita in minte, am calculat necesarul de materiale, manopera, am indreptat lopetile, am pus tuica la fiert, dupa care am inceput procesul de formare la rece al calupurilor de zapada cu ajutorul celei mai mari cratiti din gospodarie, care era folosita pe vremuri de mamaie probabil pentru productia de sarmale sau pentru fierberea piftiei atunci cand astepta cu drag sa-i vina de Craciun toata familia la masa. Am format cu cratita si cu lopata vreo douazeci de cilindri de zapada urcandu-ma cu picioarele si dansand pe forma asa cum bateau pe vremuri copiii capitele de fan la tara, dar cu tigara in mana stanga si cu cana de tuica aburind in mana dreapta pana cand am terminat toata zapada din curte. Eram departe de proiectul meu mental asa ca am iesit pe poarta si am adunat dupa acelasi principiu toata zapada de pe strada dar din pacate strada fiind scurta si ingusta s-au terminat repede toate resursele. M-am gandit atunci sa apelez la vecini si sa le adun zapada de prin curti, dar fiind ora tarzie din noapte nu am indraznit desi cred ca daca ii imbiam la o tuica sau la un vin fiert nu m-ar fi refuzat nimeni, doar m-ar fi categorisit drept cel mai dilimache dintre dilii. Cu toate acestea, omul meu era inca departe de proiectul initial, insa neavand de ales pentru ca ninsoarea se oprise de mult, am modificat proiectul renuntand astfel la laurii si la banii mult visati. Era deja cu un gat mai inalt decat mine si mai trebuia sa ii concep si capul rotund, lucru ce complica putin tehnologia folosita pana atunci. Acum inteleg ca daca aveam zapada suficienta mi-ar fi trebuit o fadroma, un utilaj cu o cupa si cu lama pentru a respecta ideea de baza ceea ce nu aveam de unde sa fac rost. Dar chiar si asa eram multumit partial, gatul il terminasem folosindu-ma de o cratita mai mica iar capul il aveam in lucru si incercam sa ii dau rotunjimile si o forma cat mai aproape de cea umana. La un moment dat mi-a trecut prin cap sa ii aleg si sexul dar m-am hotarat in cele din urma sa nu ma complic si sa respect voia lui Dumnezeu adica sa iasa ce o iesi. Am terminat si capul pe care i l-am asezat cu grija peste gatul firav cu ajutorul unui scripete agatat de copac si urcandu-ma pe o scara inalta dar subreda. Dupa cum v-am povestit data trecuta, atunci cand i-am terminat de facut capul am simtit ca a prins viata, cand i-am conturat gura a inceput sa zambeasca iar atunci cand i-am pus ochii m-a privit strengareste. A iesit mai inalt decat mine cu un cap. intr-un final mi-a sugerat din priviri ca am uitat sa ii pun nasul si ca nu poate sa miroasa de unde va veni gerul ca sa se hraneasca cu frig. La urma am vrut sa ii pun o haina sa se incalzeasca, dar privindu-ma de sus a refuzat certandu-ma ca de ce, daca tot l-am facut acum vreau sa il omor, adica sa dea topeala peste el, boala lor incurabila. Atunci l-am lasat asa cum l-a facut taica-su, in zapada goala si i-am urat viata lunga, vreme rea, troiene si mult ger. i-am mai asigurat si un bodyguard, cainele meu lup, pentru paza si protectie asa cum o sa va arat in poze, ca sa nu mi-l fure cineva de frumos ce este. De deochiat nu o sa il deoache nimeni pentru ca am baut impreuna tuica fiarta si ni s-a inrosit nasul la amandoi. Desi era intuneric si frig am avut placutul sentiment ca in curtea noastra venise primavara si inflorisera copacii, iar o senzatie de bucurie spontana ca la nasterea unui copil invadase atmosfera mohorata si intunecata ce stapanise curtea pana atunci. De bucurie am dantuit in jurul lui cu chiote de bucurie ca apasii lui Winnetou in jurul focului si cu lupul meu dupa mine, dupa care obosit din toate punctele de vedere, inghetat, cu mainile si picioarele care ma ardeau de frig am plecat la culcare. Cand m-am trezit a doua zi, la poarta se adunasera toti vecinii de pe strada cu mic cu mare, cu catel si purcel dornici sa se pozeze cu omul de zapada care aparuse din nimic peste noapte si care le zambea strengareste si primitor. Omul meu de zapada era doar al nostru, al oamenilor mari. A privit doar putin chioras inspre copii, si acestia au fugit uitand de calculatoare sa-si construiasca singuri alti oameni de nea dupa chipul si asemanarea lui. Copiii au inteles repede si stiau acum bine ce au de facut. Doua zile intregi ne-am tinut numai de poze, tuica, vin, gratare si am horit in jurul creaturii pe care toata lumea o considera o minune, pentru ca oricat de tristi ar fi fost musafirii, vecini, rude ori prieteni, era de ajuns sa intre in curte si sa priveasca zambetul alb si sincer al omului de zapada, ca fiecare sa se inveseleasca si sa uite subit de toate grijile care ii stresasera pana atunci tinandu-le creierii inclestati ca intr-o menghina. Dupa cateva zile a inceput singur sa se aplece intr-o parte ca un om paralizat pe partea stanga, afara era cald si zapada incepuse sa se inmoaie, atomii de apa amestecata cu planctonul inghetat cazut din cer isi modificau iremediabil starea de echilibru energetic, ca celulele unui om cuprins de boala grea si care incep sa se dezintegreze implacabil orice ai face. Ne adusese primavara in suflete dar odata cu aceasta si boala grea a oamenilor de zapada de care se temea el de la inceput, acea boala incurabila a carei cauza era caldura. Se topea vazand cu ochii, aplecandu-se din ce in ce mai mult. Slabise exagerat, albul impecabil al zapezii devenea pamantiu iar o sudoare rece ii picura de sub oala albastra care juca rolul caciulii si din nasul rosu cadeau sistematic picaturi maronii aproape ca noroiul . Scazuse in inaltime precum un batran ramolit si ajunsese cat mine de mic sau de mare, luati-o cum vreti. Eram disperat, gasca strazii se sparsese si nimeni nu mai vroia sa se pozeze cu omul meu de parca devenise ciumat si o tristete generala pusese din nou stapanire pe toata lumea care ne vizitase pana atunci si care fara acel zambet sincer, alb si curat incepea sa isi reaminteasca incet, incet, toate grijile cotidiene de care abia scapasera. Am incercat toate metodele posibile, sa il pun din nou cu picioarele pe zapada, sa-l indrept cu proptele si pene de gheata si de lemn, i-am luat temperatura , i-am pulverizat apa rece aproape de zero absolut pe trunchiul firav, oxigen lichid care in contact cu aerul ingheata instantaneu dar corpul lui si vremea de afara nu ma ajutau deloc, destinul lui nimicitor se declansase fiind de neoprit. Nu mai suport trauma de a pierde fiinte dragi iar strengarul devenise pentru toti apropiatii mei o fiinta draga. Am sunat la salvare si dupa ce le-am explicat despre ce este vorba mi-au spus ca nu au masini , ca au multe cazuri dupa sarbatori si ca daca ar fi avut, ar fi trimis una de urgenta la fata locului dar nu pentru omul meu ci pentru mine ca am innebunit de tot, sau ca o sa imi trimita politia pe cap ca sa nu mai imi arda de mistouri d-astea ieftine ca ei stau si muncesc acolo iar eu ma tin de tampenii si sunt beat mort. Apoi am cautat pe net salvarea oamenilor de zapada dar degeaba si atunci mi-a venit ideea sa infiintez eu in viitor un serviciu de genul asta si sa scap lumea de suferinta ca tot nu mai gasesc nimic de lucru in ultima vreme. Deznadajduit si fara sprijin m-am rugat Cerului, l-am cautat degeaba pe Mos Craciun ca plecase spre tinutul gheturilor vesnice, Craiasa Zapezilor nu avea mobilul la ea sau i se descarcase bateria, totul fara folos pentru ca la un moment, intr-o clipa, la al doilea cantat al cocosilor omul meu s-a prabusit cu zgomot de parca ar fi fost bombardat si fulgerat in acelasi timp. Un norisor luminos si sferic zambind cu seninatate din coltul gurii s-a ridicat atunci strengareste in zig-zag, ocolind parca niste obstacole imaginare, dovedindu-mi ca orice lucru fie el si din gheata, facut cu suflet prinde suflet. Odata ajuns printre ceilalti nori, cerul a inceput sa se lumineze si a inceput sa ninga ca in povesti. ... O sa am nevoie in scurt timp de o fadroma, macara, schele si de imensa oala de sarmale a lui mamaie. | index 'pageview'); 